Document ID: /fineweb-2-swissfilter-quality_10-filterrobots/filtered/02038.jsonl.gz/1464

Uss fineschan els la 3. classa ed els dian ch’i giajan gugent a scola qua. Il cumenzament na saja però betg stà simpel perquai ch’els na chapevian betg tudestg. Entant giaja quai dentant meglier ed els hajan chattà blers amis.
Els giaudian la bella natira en Surselva. En lur citad na dettia quai betg tant guaud, vatgas ubain aua schubra e frestga.
Anxiu lascha encrescher
Entant ch’ils dus giuvens dian ch’els na laschian betg encrescher savens, conceda Anxiu che sia famiglia e ses giat manchian ad ella.
Ils trais scolars da la China èn creschids si en grondas citads: Anxiu e Xingju (15 onns) a Nanjing che ha da quai da 5,4 milliuns abitants e Shichao (16 onns) en la chapitala Bejing cun passa 21,5 milliuns abitants.
La finamira dal gimnasi da la claustra da Mustér è da daventar pli internaziunal e perquai vegn era empruvà da far vegnir scolars dad auters pajais.
RR actualitad mezdi 11:00